Калифорнийски университет – Санта Барбара

Калифорнийският университет – Санта Барбара (на английски: University of California, Santa Barbara или UCSB) е обществен университет с изследователска насоченост, намиращ се на брега на Тихия океан в Санта Барбара, Калифорния, САЩ. Принадлежи към калифорнийската щатска университетска система. UCSB е на 35то място от университетите в цял свят и на 27мо в САЩ през 2007 година. История Университетът е създаден през 1905 година като независим от системата на държавните университети (Santa Barbara State College). Неговата ориентация е най-вече за подготовка на учители, езици и изкуства. С помощта на губернатора на Калифорния по това време, през 1944 г. университетът е преместен в системата на Калифорнийските щатски университети, които имат по-голяма изследователска и академична насоченост. Събитията по време на войната във Виетнам През 1960-те и 1970-те години по време на антивоенната съпротива срещу войната във Виетнам университетите в Санта Барбара и Бъркли предизвикват вниманието на националните медии. След поставянето на бомба в преподавателския клуб и запалването на клона на Bank of America тогавашният губернатор Роналд Рейгън налага полицейски час и изпраща Националната гвардия за осигуряването на съблюдаването ѝ. Това става през 1971 – 1972 учебна година. Един от ораторите на студентите по това време е Джеси Джексън. Местоположение и структура Калифорнийският университет – Санта Барбара се намира на скалите на самия Тих океан. Дворът на университета не принадлежи към града Санта Барбара. Въпреки че е по-близо до новосформирания град Голета, университетът не е част и от него. Всички университети от Калифорнийската щатска система имат автономно управление. Разделен е на 4 части: Главният двор (Main campus), Щъркеловият двор (Storke campus), Западният двор (West campus) и Северният двор (North Campus). UCSB е един от малкото университети в САЩ със свой собствен плаж. Самият университет е ограден от три страни от Тихия океан и има своя собствена лагуна. На територията му има специално пригодени пътеки само за велосипедисти, тъй като велосипедът е любимо средство за придвижване на почти всички студенти. Лагуната е голямо изкуствено водно пространство между сградите San Rafael и San Miguel. Много от по-старите сгради се заменят постепенно с нови. Университетът има няколко библиотеки, които съдържат 2.8 милиона тома материали, събрани на микрофилми, звукозаписи, книги, правителствени документи, сателитни снимки и други. Залата, известна като RBR (Reserved Book Room), е отворена за ползване 24 часа. Най-голямата зала (Campbell Hall) има 860 места. Щъркеловата кула (Storke Tower), завършена през 1969 година, е най-високата постройка в целия окръг Санта Барбара. Радиостанцията KCSB 91.9FM излъчва от тази кула. Приемане Калифорнийският университет – Санта Барбара е сред най-реномираните университети в САЩ. Средният резултат от приемните изпити (SAT score) е 1866. 61% от приетите студенти имат бал (GPA) над 3.7. 96 процента от тях се класират в горните 10% на гимназиалния си клас. Таксата за подаване на документи е $60. Студентски живот Калифорнийският университет в Санта Барбата е известен като града на непрекъснатите празници и забави, или на жаргон – „24 часа купон“. През април 2006 г. списание Playboy поставя училището на второ място по този критерий. Едно от най-популярните сред студентите празнувания е това на Halloween, което се е превърнало в традиция. Освен с многобройните забави, UCSB е известен и с политическата си активност, особено в областта на защитата на природата и антивоенните демонстрации. През 2006 година огромен студентски протест срещу войната в Ирак напълно парализира магистрала 217 (Highway 217) в близост до двора на университета. Всяка година през пролетта тук се провежда музикален фестивал със свободен достъп, обикновено посещаван от около 8000 души. Вестникът на университета е Нексъс (Daily Nexus), а радиостанцията – KCSB 91.9. Етнически групи Преподаватели Нобелови лауреати Дейвид Грос (1941 –) – Нобелова награда за физика (2004) Фин Ерланд Кюдланд (1943 –) – Нобелова награда за икономика (2004) Херберт Крьомер (1928 –) – Нобелова награда за физика (2000) Алан Хийгър (1936 –) – Нобелова награда за химия (2000) Уолтър Кон (1923 –) – Нобелова награда за химия (1998) Източници Външни препратки ((en)) Официална страница